مادھوری بہادری

مادھوری بہادری  (پیدائش 1958ء) ایک بھارتی فنکارہ ہے۔
اصل میں ایک کھلاڑی، قومی سطح پر بیڈمنٹن اور اسکواش کھیلنے والے، مادھوری بہادری نے 1977ء میں پینٹنگ شروع کی۔ اس نے اپنے ابتدائی فن پارے دوستوں اور خاندان والوں کو دیے اور پھر پینٹنگز بیچنا شروع کر دیں جب اسے معلوم ہو گیا کہ لوگ ان کے لیے ادائیگی کرنے کو تیار ہیں۔ 1988ء میں ممبئی یونیورسٹی سے آرٹ میں ماسٹر ڈگری کے ساتھ گریجویشن کیا، لیکن دو سال قبل بال گندھاروا آرٹ گیلری میں اپنے کام کی نمائش شروع کر دی تھی۔ 

اپنے پورے کیریئر کے دوران مادھوری بہادری نے مختلف انداز میں کام تخلیق کیے ہیں، جن میں تجریدی آرٹ، مناظر اور علامتی پینٹنگز شامل ہیں۔  تجریدی مصوری میں تصور کشی کا عنصر قطعی طور پر رد کر دیا جاتا ہے۔ اور ایک ایسا ’’آزاد منش‘‘ آرٹ تخلیق کیا جاتا ہے جس کے اپنے ضابطے ہوتے ہیں۔ بالکل اسی طرح جیسے موسیقی اور فن تعمیر اپنے اپنے قوانین کے تابع ہوتے ہیں۔ مصوری کے ایک نامور فرانسیسی نقاد نے تجریدی آرٹ کی یوں تعریف کی ہے۔ ’’میں ہر اس آرٹ کو تجریدی آرٹ کہتا ہوں، جو کسی اصلی شے کی یاد تازہ نہ کرے"۔ چاہے مصور کا نقطۂ آغاز کوئی دیکھی بھالی شکل ہی کیوں نہ ہو۔ یہ صحیح ہے کہ فادازم اور کیویزم تحریک کے زیر اثر مصوروں نے ایسے رنگ استعمال کیے اور صورت گری کے وہ نمونے دکھائے جو مسلمہ اصولوں کے پابند نہیں تھے۔ تاہم ان دونوں اصناف مصوری کے مشق کرنے والوں نے اپنے انتہائی تجریدی تصویر پاروں میں بھی تصویر کشی کے پہلو کو ہمیشہ ملحوظ رکھا ہے۔ ان کی پینٹنگز کو کئی پرائیویٹ کلکٹرز نے خریدا، جن میں گایتری دیوی، اجے پرمل، آدتیہ وکرم برلا اور جمشید بھابھا (ٹاٹا سنز کے سابق چیئرمین) شامل ہیں۔ اپنے آبائی ہندوستان میں شو کے علاوہ، مادھوری بہادری کا کام دبئی میں ایک سولو نمائش کا موضوع بھی رہا ہے۔ 
مادھوری بہادری کی نمائندگی اگورا گیلری، نیو یارک کرتی ہے۔

2016ء میں مادھوری بہادری کو "آرٹ، ڈیزائن اور انٹرپرینیورشپ میں آئیکونک لیڈرشپ" کے ساتھ ساتھ سروجنی نائیڈو نیشنل ایوارڈ برائے خواتین کے لیے آل لیڈیز لیگ ایوارڈ ملا۔ 
مادھوری بہادری کا اسٹوڈیو، اسٹوڈیو ایم، پونے میں واقع ہے، جہاں اس نے اپنی ساری زندگی گزاری ہے۔

مزید دیکھیے 
 ممبئی یونیورسٹی

حوالہ جات 

1958ء کی پیدائشیں
بقید حیات شخصیات
ہندوستانی خواتین مصور
بھارتی خواتین مجسمہ ساز
تجریدی مصور